En ældre ejendom i landsbyen Vang vest for Thisted er her til eftermiddag udbrændt. Husets beboere er i god behold. - Vi kunne allerede på ti kilomerts afstand se en kæmpe røgsøjle. Det hele var fuldstændigt overtændt ved ankomst, men der var heldigvis ingen beboere i huset, fortæller indsatsleder Mogens Hansen fra Nordjyllands Beredskab. Beredskabsstyrelsen var tilfældigvis allerede ude at køre med seks biler, da meldingen kom, så de var allerede tilstede og igang med slukningen, da brandfolkene fra stationen i Thisted kom frem. - Men der var intet at hente. Det var fuldstændigt overtændt, siger Mogens Hansen. Han fortæller, at beboerne i huset har fået hjælp af deres forsikring og nu kan tilbringe natten i et sommerhus. Vejen spærret Brandvæsnet har lige væltet husets gavle, da der var fare for, at de kunne vælte og skade nogen. De går nu igang med efterslukningsarbejdet. Det har dog været nødvendigt at spærre Trapsandevej for at give plads til arbejdet. - Vi har bedt om hjælp fra hjemmeværnet til afspærring og trafikregulering, da huset ligger op ad vejen. Redningsberedskab og hjemmeværn forventer at være på stedet to til tre timer endnu, siger vagtchef fra Midt- og Vestjyllands Politi Allan Riis. Mogens Hansen fortæller, da de var tyve brandfolk på stedet, da de var fleste. De otte kom fra stationen i Thisted, mens resten var fra Beredskabstyrelsen.

Opsummering:
Ingen personer er i fare ved en kraftig brand i en villa i Vang. Beredskabet har nu starten efterslukningen.